Нa 11.10.2018 г. между Държавен фонд „Земеделие” и Община Мадан се подписа **Договор № 21/07/2/0/00609 за отпускане на безвъзмездна финансова помощ** по Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ от Програмата за развитие на селските райони за периода 2014-2020г., съфинансирана от Европейския съюз, чрез Европейския земеделски фонд за развитие на селските райони. Сключеният Договор е за изпълнение на проект с наименование:“**РЕКОНСТРУКЦИЯ И РЕХАБИЛИТАЦИЯ НА ВОДОСНАБДИТЕЛНИ СИСТЕМИ И СЪОРЪЖЕНИЯ НА ТЕРИТОРИЯТА НА ОБЩИНА МАДАН** ”.

**Одобрената финансова помощ по проекта възлиза на 5 864 229,77 лева без включен ДДС, в т.ч.:**

* **средства от ЕЗФРСР в размер на 85 %: 4 984 595,30 лева;**
* **съфинансиране от националния бюджет на РБ в размер на 15%: 879 634,47лева.**

Срокът за извършване на инвестицията е **36 месеца** от датата на подписването на договора.

Основната цел на проекта съответства на целта на Подмярка 7.2. от ПРСР 2014-2020, която е да насърчи социалното приобщаване, намаляването на бедността и икономическото развитие в селските райони. **С реализацията на проекта ще** се създадат устойчиви ползи за цялото население на община Мадан и по-конкретно задоволяване потребностите за подобряване на водоснабдителната инфраструктура, в т.ч.:

* осигуряване на добро качество и достатъчно количество вода;
* достигане и поддържане на високо качество на околната среда в населените места;
* намаляване броя, честотата и гъстотата на аварии по мрежата;
* намаляване броя на прекъсванията на водоснабдяването на населението вследствие извършване на аварийни ремонти
* намаляване загубите на питейна вода;
* елиминиране на проблеми със слабо и/или силно налягане по мрежата.

**ОБЕКТИТЕ, ПРЕДМЕТ НА ИНТЕРВЕНЦИИ ПО ПРОЕКТА СА СЛЕДНИТЕ:**

**Обект:** „Водоснабдяване на с. Бориново - ремонт и реконструкция на довеждащ водопровод и разпределителна водопроводна мрежа, изграждане на водоем 175 куб.м.”;

**Обект:** „Реконструкция и рехабилитация на система от довеждащи водопроводи от група извори в местността „Хвойновица“ до съществуваща помпена станция, напорен водопровод от помпена станция до съществуващ водоем в село Букова поляна“;

**Обект:** „Реконструкция и рехабилитация на система от довеждащи водопроводи от група извори в м. Полене, землище на с. Върбина, община Мадан до съществуващ водоем в мах. “Камберовска“;

**Обект:** „Вътрешна водопроводна мрежа с.Чурка, община Мадан“;

**Обект:** „Външен водопровод за водоснабдяване на с.Чурка и с. Ловци”;

**Обект:** „Вътрешна водопроводна мрежа с.Средногорци, община Мадан“ (ул. Изгрев, ул. П. Р. Славейков и ул. Еделвайс)“;

**Обект:** „Вътрешна водопроводна мрежа с. Върбина- втори етап - с. Върбина, община Мадан”.

**ОБЩО ДЪЛЖИНАТА НА ВОДОПРОВОДНАТА МРЕЖА, ПРЕДМЕТ НА СТРОИТЕЛНА ИНТЕРВЕНЦИЯ ПО ПРОЕКТА НА ТЕРИТОРИЯТА НА ОБЩИНА МАДАН Е В РАЗМЕР НА 20 757,50 ЛИНЕЙНИ МЕТРА. ПРОЕКТА ВКЛЮЧВА РЕХАБИЛИТАЦИЯ НА УЛИЦИТЕ ПО ЦЯЛАТА ШИРИНА, СЛЕД ИЗПЪЛНЕНИЕ НА ВОДОПРОВОДИТЕ В СЕЛАТА БОРИНОВО, ВЪРБИНА, ЧУРКА, ЛОВЦИ И СРЕДНОГОРЦИ В РАЗМЕР НА 25 904,90 КВ.М.**